Beurtkrag duur tot Donderdag voort | Maroela Media
Fase 2-beurtkrag sal tot Donderdag om 06:00 voortduur en steeds tydens spitstye vir verkeer opgeskort word.
Eskom het Dinsdag gesê hy toets die impak op die verkeer om beurtkrag weeksdae tussen 06:00 – 09:00 en 16:00 – 18:00 op te skort. Die kragvoorsiener sal daagliks bevestig of die beurtkrag tydens spitstye opgeskort gaan word, omdat dit nie elke dag moontlik is nie.
"Fase 2-beurtkrag bly tot Donderdag om 06:00 van krag. Onbeplande kragonderbrekings of tegniese probleme het Dinsdagoggend om 06:00 op 11 398 MW gestaan. Beurtkrag is nodig om die tekort in kapasiteit aan te spreek en kragreserwes tydens die week op te bou. Ons monitor steeds die stelsel," het die kragvoorsiener in 'n verklaring gesê.
"Ons is jammer dat beurkrag 'n negatiewe impak op Suid-Afrika het. Noodsaaklike instandhoudingswerk word gedoen op eenhede."
Ek sou graag die logika wou verstaan. Is die vraag dus laer gedurende spits tyd? Was al die vorige beurtkrag gedurende die tye dan onnodig? Dis vir my duister!
En blykbaar is Tshwane stadsraad nie van die spitstyd-afskakel verwittig nie. Zambezi rylaan (of soos dit tans bekend staan, Sefako Makgatho rylaan) is 'n NAGMERRIE tydens beurtkrag, en was weer gistermiddag tussen 4 en 6, toe die beurtkrag veronderstel was om opgehef te wees.